 **Rada školy pri Spojenej škole, Nivy 2, Šaľa**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**DOTATOK č. 1**

**k Štatútu rady školy**

Zasadnutie Rady školy pri Spojenej škole, Nivy 2, Šaľa schválilo Dodatok č. 1 k Štatútu rady školy. Týmto dodatkom sa Štatút rady školy, schválenom na zasadnutí rady školy dňa 26.02.2020, dopĺňa nasledovným textom

**Článok 8**

**Pravidlá rokovania rady školy**

**12. Zabezpečenie hlasovania per rollam**

1. Hlasovanie per rollam znamená vyjadrenie názoru členov rady školy mimo zasadnutia rady školy. Hlasovanie per rollam je možné využiť v naliehavých prípadoch alebo v časovej tiesni, keď rada školy potrebuje prerokovať, vyjadriť sa alebo schváliť neodkladný bod programu a nie je reálne, aby sa stretla aspoň uznášaniaschopná časť členov rady školy. Procedúra per rollam je korešpondenčný spôsob hlasovania prostredníctvom e-mailu.
2. Postup pri hlasovaní formou per rollam :

* hlasovanie prebieha e-mailovou korešpondenciou
* hlasovanie bude vždy písomne zaznamenané formou zápisnice a tá bude priložená k zápisnici najbližšieho rokovania rady školy
* hlasovanie iniciuje, predkladá alebo navrhuje predseda rady školy
* pri hlasovaní per rollam nie je potrebné zisťovať uznášaniaschopnosť.

1. Povinnosti predkladateľa :

* predkladať návrh, jednotlivé body hlasovania s dostatočným časovým predstihom, t.j. minimálne 3 kalendárne dni pred stanoveným termínom hlasovania
* predkladať návrh so všetkými náležitosťami potrebnými k objektívnosti rozhodnutia
* konečný termín hlasovania musí byť stanovený minimálne 3 kalendárne dni po predložení návrhu, vo výnimočných prípadoch možno termín hlasovania aj skrátiť, k čomu je potrebné písomné odôvodnenie
* pri hlasovaní je potrebné presne definovať možnosti hlasovania (áno, nie, proti, schvaľuje, neschvaľuje, berie na vedomie, zdržuje sa ...)
* evidencia hlasovania musí byť realizovaná písomne
* predseda rady školy vedie evidenciu hlasovania per rollam
* pri návrhu, o ktorom sa má hlasovať per rollam a je predkladaný emailovou správou, je nevyhnutné si vyžiadať potvrdenie o prečítaní správy, člen rady školy je povinný potvrdiť prijatie príslušného mailu s návrhom (potvrdiť môže i telefonicky)
* návrh uznesenia pri hlasovaní per rollam predkladá predseda rady školy
* predkladateľ hlasovania je povinný oznámiť výsledky hlasovania do 3 dní po skončení hlasovania

1. Práva predkladateľa návrhu, o ktorom sa bude hlasovať formou per rollam :

* predložiť návrh, ktorý vychádza z jeho presvedčenia o nutnosti zabezpečiť dôležité rozhodnutia spadajúce do pôsobnosti rady školy
* stanoviť konečný termín hlasovania, ktorý nie je kratší ako 3 kalendárne dni po predložení návrhu

1. Povinnosti členov rady školy :

* rešpektovať rozhodnutie prijaté hlasovaním per rollam
* hlasovať v stanovenom termíne
* hlasovať v súlade s možnosťami hlasovania (áno, nie, za, proti, schvaľujem, neschvaľuje..) tak ako boli definované predkladateľom návrhu
* identifikovať (meno a priezvisko) svoju odpoveď, ktorá obsahuje hlasovanie o návrhu

1. Práva členov rady školy :

* ešte pred realizáciou hlasovania reagovať na predložený návrh otázkou na objasnenie alebo doplnenie informácií potrebných k danej veci
* hlasovať podľa svojho svedomia

1. Výsledky hlasovania :

* hlasovanie per rollam je platné, ak sa na ňom zúčastní nadpolovičná väčšina členov rady školy
* predkladaný návrh (materiál, uznesenie, resp. iné rozhodnutie) je prijatý, ak za jeho prijatie hlasovala nadpolovičná väčšina hlasujúcich členov rady školy
* v prípade, ak člen nezašle svoje hlasovanie, má sa za to, že sa zdržal hlasovania
* hlasovanie per rollam a jeho výsledok sa písomne zaznamenajú formou osobitného zápisu o hlasovaní a na najbližšom zasadnutí rady školy bude zverejnený stav hlasovania
* ak sa v súvislosti s hlasovaním zasiela dokument členom rady školy, je zaslaný vo formáte pdf a pripojí sa k zápisu o hlasovaní
* všetky úkony vykonané v rámci hlasovania per rollam sa vykonajú elektronickou formou (emailom)
* zápisnicu o hlasovaní vypracuje predseda rady školy
* predseda rady školy je povinný oznámiť každému členovi rady školy výsledok hlasovania.

Ostatné body štatútu rady školy zostávajú nezmenené.

Tento dodatok č. 1 k Štatútu rady školy bol prerokovaný a schválený na zasadnutí rady školy dňa 26.02.2020 a od tohto dňa nadobúda účinnosť.

V Šali dňa 26.02.2020

Bc. Eva Résőová predseda Rady školy